OzLabs/hebrew-wiki-articles huggingface dataset:
ג'ואנה ונדרהם

ג'ואנה ונדרהם (באנגלית: Joanna Vanderham; נולדה ב-18 באוקטובר 1991, פרת') היא שחקנית סקוטית.

==ביוגרפיה==
ג'ואנה ונדרהם נולדה בפרת' שבסקוטלנד. אביה טום הוא איש עסקים, ואמה ג'יל היא פרופסור בתחום מחקר לב וכלי הדם בבית החולים ניינוולס בדנדי. הוריה התגרשו כשהייתה ילדה. היא גדלה בסקון ובדנדי.

ונדרהם למדה בבית הספר "Robert Douglas Memorial School" בסקון, ובבית הספר התיכון של דנדי. אחר כך למדה משחק באקדמיה המלכותית הוולשית למוזיקה ודרמה בקארדיף.

===קריירה===
ונדרהם שיחקה בתפקיד קאתי במיני-סדרה "The Runaway" של Sky TV שעלתה לשידור ב-31 במרץ 2011, עיבוד לרומן מאת מרטינה קול.

היא שיחקה בתפקיד הראשי בדמות דניז לווט בשתי העונות של סדרת הטלוויזיה של ה-BBC "גן עדן לנשים". את הסדרה כתב ביל גלאגר והיא מבוססת באופן חופשי על הרומן "גן עדן לאישה" מאת אמיל זולא. שידור העונה השנייה החלו באוקטובר 2013 ב-BBC, ואחריה לא הוזמנה עונה נוספת.

עוד הופיעה ונדרהם בסרט "בעיניים של מייזי" יחד עם אלכסנדר סקארסגארד וג'וליאן מור, ובתפקיד פמלה בדרמה "Dancing on the Edge" בבימויו של סטיבן פוליאקוף.

ב-2015 הופיעה ונדרהם בתפקיד קתרין "קיטי" מקוויטי בסדרת הדרמה התקופתית "Banished" בערוץ BBC Two, ובתפקיד מריאן מודסלי בסרט הטלוויזיה של ערוץ BBC One "המקשר".

ב-2016 קיבלה ונדרהם ציון לשבח במסגרת חלוקת פרסי איאן צ'ארלסון על הופעתה בתפקיד המלכה אן במחזה "ריצ'רד השלישי" בתיאטרון אלמיידה.

==פילמוגרפיה==
{| class="wikitable"
! שנה
! שם
! שם באנגלית
! תפקיד
! הערות
|-
| 2011
|הנמלטת
| dir="ltr" | The Runaway
| קאתי
| מיני-סדרה
|-
| 2011
| ג'יימס הריוט הצעיר
| dir="ltr" | Young James Herriot
| ג'ני מיורהד
| מיני-סדרה
|-
| 2012
| בעיניים של מייזי
| dir="ltr" | What Maisie Knew
| מרגו
|
|-
| 2012
|
| dir="ltr" | Above Suspicion: Silent Scream
| אמנדה דילייני
| סדרת טלוויזיה
|-
| 2012–2013
| גן עדן לנשים
| dir="ltr" | The Paradise
| דניס לווט
| סדרת טלוויזיה
|-
| rowspan="3" | 2013
| בלקווד
| dir="ltr" | Blackwood
| ג'סיקה
|
|-
|
| dir="ltr" | Dancing on the Edge
| פמלה לוסקומב
| מיני-סדרה
|-
| מיס מארפל
| dir="ltr" | Marple
| אלי
| בפרק "Endless Night"
|-
| rowspan="2" | 2015
|
| dir="ltr" | Banished
| קתרין מקוויטי
| סדרת טלוויזיה
|-
| המתווך
| dir="ltr" | The Go-Between
| מריאן מודסלי
| סרט טלוויזיה
|-
| 2016
|נקם
| dir="ltr" | One of Us
| קלייר אליוט
| מיני-סדרה
|-
| rowspan="3" | 2017
| 
| dir="ltr" | Man in an Orange Shirt
| פלורה טלבוט
| מיני-סדרה
|-
|
| dir="ltr" | And Then I Was French
| קארה
|
|-
|
| dir="ltr" | The Boy with the Topknot
| לורה
| סרט טלוויזיה
|-
| 2019
|לוחם
| dir="ltr" | Warrior
|
| סדרת טלוויזיה אמריקאית
|-
| 2021
| פשע באדינבורו
| dir="ltr" | Crime
| אמנדה דרומונד
| מיני-סדרה
|-
| 2022
| שיחת חירום
| dir="ltr" | The Control Room
| סאם טולמי
| מיני-סדרה
|}

==תפקידים בתיאטרון==
{| class="wikitable"
! שנה
! מחזה
! שם באנגלית
! תפקיד
! הערות
|-
| 2012
|
| dir="ltr" | The Promise
| ליקה
| תיאטרון דונמאר / טרפלגר
|-
| 2015
|
| dir="ltr" | The Dazzle
| מילי אשמור
|
|-
| 2015
| אותלו
| dir="ltr" | Othello
| דזדמונה
| הלהקה השייקספירית המלכותית
|-
| 2016
| ריצ'רד השלישי
| dir="ltr" | Richard III
| המלכה אן
| תיאטרון אלמיידה
|}

==קישורים חיצוניים==

==הערות שוליים==

קטגוריה:שחקני קולנוע וטלוויזיה סקוטים
קטגוריה:בריטיות שנולדו ב-1990
קטגוריה:בריטים שנולדו ב-1990
ולדימיר ווקוביץ'

ולדימיר ווקוביץ (בקרואטית: Vladimir Vuković; 26 באוגוסט 1898, זאגרב – 18 בנובמבר 1975, זאגרב) היה שחמטאי יהודי-יוגוסלבי-קרואטי, עיתונאי ומחבר ספרי שחמט.

== קריירה ==
במהלך שנות ה-20 של המאה ה-20 הוא השתתף בתחרויות שחמט רבות. בשנת 1921 בווינה הוא חילק מקומות 4–7. באותה שנה הוא ניצח בתחרות נוספת בווינה. בשנת 1924 באליפות הונגריה הוא חילק מקומות 4–5.

לאחר מלחמת העולם השנייה הוא היה עורך ירחון שחמט ונבחר לסגן נשיא של איגוד השחמט היוגוסלבי.

בשנת 1963 וויקוביץ' פרסם ספר בנושא המתקפה בשחמט – The Art of Attack in Chess (Oxford-London 1963) ובשנת 1968 ספר נוסף – The Chess Sacrifice.

בשנת 1950 הוענק לו תואר אמן בינלאומי.

== ולדימיר ווקוביץ' באולימפיאדת השחמט ==
בשנת 1927 השתתף ולדימיר ווקוביץ' באולימפיאדת שחמט הראשונה:
{| class="sortable" border="1" cellspacing="0" cellpadding="1" width="65%"
|- bgcolor="#ccfccf" align="center"
| שנה|| לוח || קבוצה|| מד כושר|| נקודות|| תוצאות|| %|| מקום
|-
| 1927|| ||יוגוסלביה|| ||8 מ-15||7+ 2= 6-||53.3|| 9 קבוצתי, 29 אישי
|}

==קישורים חיצוניים==

== הערות שוליים ==

קטגוריה:שחמטאים יהודים יוגוסלבים
קטגוריה:מחברי ספרי שחמט יהודים
קטגוריה:אמנים בין-לאומיים
קטגוריה:ספורטאים יהודים קרואטים
קטגוריה:אישים הקבורים בבית הקברות מירוגוי
קטגוריה:ילידי 1898
קטגוריה:יוגוסלבים שנפטרו ב-1975
קטגוריה:קרואטים שנפטרו במאה ה-20
מנורה (שבועון)

מנורה הוא עיתון שבועי תלת-שפתי (עברית, רוסית ובוכרית) שהחל להופיע בשנת 1999 על ידי קונגרס יהודי בוכרה העולמי ומופץ לעשרות אלפי בני הקהילה הבוכרית בישראל ובעולם.

בעיתון מאמרים וסקירות על חיי הקהילה של יהודי בוכרה בישראל ובעולם בעבר ובהווה, ודמויות מנוף הקהילה בעבר ובהווה, ובמיוחד בנושאים העוסקים בקידומם הרוחני, החינוכי, כלכלי והתרבותי של העולים מאסיה התיכונה, ומדור לנושאים אקטואליים וחדשות. העיתון צבעוני ומשולבות בו תמונות רבות.

העיתון מבליט במיוחד את הפעילות הקהילתית של ארגון קונגרס יהודי בוכרה העולמי, העומד בנשיאותו של איש העסקים לב לבייב, לצד עשרות אנשי עסקים מהקהילה התורמים לפעילות ומכהנים כחברים בנשיאות הקונגרס.

הוא מופץ בעיקר בריכוזי הקהילה בישראל ובעולם (רוסיה, אוסטריה, ארצות הברית, גרמניה ואוזבקיסטן).

העיתון זמין גם במהדורה דיגיטלית באתר בוכרים.קום, וכן בעמוד הפייסבוק של העיתון.

== עיתונים נוספים לקהילה ==
לעיתון שלושה מתחרים, אחד היוצא לאור בישראל בשיתוף פעולה עם ארגון "ברית יוצאי בוכרה" בשם "בוכרסקייה גזטה" (ובשמו העברי "העיתון הבוכרי") בעברית ורוסית, השני "ביטאון מורשת" שע"י מורשת יהדות בוכרה העולמי והשלישי "בוכריין טיימס" היוצא לאור בניו יורק בשפה הרוסית בלבד. בניגוד למנורה היוצא לאור מדי שבוע, שלוש האחרים מופיעים אחת לחודש.

== קישורים חיצוניים ==

* [http://www.kikar.co.il/לבייב-על-העיתונות.html לבייב: 99 אחוז מהפרסומים עלי אינם נכונים], באתר כיכר השבת

2018 04
קטגוריה:יהדות בוכרה
מנורה
קטגוריה:ישראל: תקשורת
קטגוריה:עיתונות בעברית
קטגוריה:עיתונים ברוסית
צבי הירש רוזנבוים

הרב צבי הירש רוזנבוים (י"ד בחשוון ה'תר"פ, 7 בנובמבר 1919 – ט"ז באייר ה'תשס"ו, 14 במאי 2006) היה האדמו"ר מקרעטשניף-סיגט.

==קורות חייו==
נולד בעיר סיגוט שברומניה לרבי ניסן חיים מבראדשין בנו של רבי אליעזר זאב מקרעטשניף ולרבנית ראצה. בשנת תרפ"ד התמנה אביו כאב"ד בראדשין ועבר לגור שם.

בשנת ה'תרפ"ט (בגיל 9) נשלח לגור אצל סבו רבי אליעזר זאב מקרעטשניף בסיגוט שגדלו וחנכו עד הבר מצווה בשנת תרצ"ג.

לאחר הבר מצווה נסע ללמוד בישיבת סטניסלוב בראשות האב"ד רבי דוד הורביץ בעל שו"ת אמרי דוד ולמד בחברותא שם עם רבי אלימלך אשכנזי אב"ד מלבורן שם כינוהו חבריו "העובד". בחורף ה'תרצ"ז נסע ללמוד בסאטמאר אצל דודו רבי בערצי לייפער אשר שימש כדיין במקום, בקיץ שב לחצר סבו בסיגוט שם נשאר עד השואה.

עבר את השואה במחנות ההשמדה אושוויץ ובוכנוואלד. אחרי השואה עלה לארץ ישראל ובכ"ח בתמוז תש"ה הגיע לירושלים, למד בישיבתו של המהרי"ץ דושינסקי, וערך טישים בעודו בחור. נשא לאשה את הרבנית שפרה בת דודו רבי חיים מרדכי מנדבורנה חתן סבו רבי אליעזר זאב מקרעטשניף, לאחר חתונתו, בעצת רבי אהרן מבעלז עבר לכפר אתא והקים קריה את "שיכון סיגט" עם ישיבה ותלמוד תורה. בשנת ה'תשמ"ב עבר לירושלים והקים בית מדרש ברחוב אבינועם ילין.

כמו כן הקים בתי מדרש בבית שמש ובבני ברק וגם בויליאמסבורג ובלונדון.

רבי צבי הירש קירב וכיבד כל יהודי. היה אנטי ציוני ואסר להשתתף בבחירות וללכת לכותל המערבי (עוד קודם שאסר זאת רבי יואל טייטלבוים). כן התפרסם בעבודת ה' בעיקר בשבת שבה התפלל בהתלהבות גדולה, וערך טישים שארכו שעות, בהם הלהיב את המשתתפים לקדושת שבת.

נפטר בט"ז באייר ה'תשס"ו, 14 במאי 2006 ונטמן במרומי הר הזיתים.

==צאצאיו==
*רבי , האדמו"ר מקרעטשניף ירושלים, חתן רבי משולם זוסיא טברסקי מצ'רנוביל. חצרו היא בבית מדרשו של אביו. ביתו פרידא נשואה לאדמו"ר מאלעסק בית שמש, וביתו מלכה נשואה לאדמו"ר מפיטסבורג, ובניו:
** רבי דוד שלמה חתן האדמו"ר מבוסטון בית שמש מכהן כרב הצעיר.
**רבי מאיר איתמר מכהן כאב"ד טרעבישאן בויליאמסבורג.
*רבי זיידא אליעזר זאב, האדמו"ר מקרעטשניף סיגעט, ובית מדרשו ברחוב רפפורט 12
**בנו הגדול, רבי נפתלי הירצקא יצחק, חתן רב קהילת סרדהלי בבית שמש, מכהן כרב הקהילה בבית שמש.
*בתו ראצ'ה ברכה, נשואה לרבי יעקב מנחם רבינוביץ, האדמו"ר מביאלה בני ברק.

==תלמידיו המפורסמים==
*האדמו"ר מניקלשבורג הרב יחיאל מיכל לייבוביץ.
*הרב יצחק מאיר מורגנשטרן האדמו"ר מתורת חכם.
*הרב גמליאל רבינוביץ ראש ישיבת שער השמים.
*הרב ישכר בער לייפר האדמו"ר מבישטינא.
*המשפיע הרב אברהם משה פרנקל מאנטווערפן.
*האדמו"ר מקרעטשניף טשערנאוויץ מירושלים.
* רבי דוד צבי רוזנבוים, האדמו"ר ממז'יבוז'.

==ספריו==
*תורת חיים ואמונה עה"ת.
*קדושת צבי עה"ת.
*רזא דעובדא - תולדות זקינו מוהרא"ז מקרעטשניף.

==קישורים חיצוניים==
* 

==הערות שוליים==

קטגוריה:ישראלים ילידי רומניה
קטגוריה:אסירים במחנה הריכוז אושוויץ
קטגוריה:אסירים במחנה הריכוז בוכנוואלד
קטגוריה:עולים לאחר מלחמת העולם השנייה
צבי
קטגוריה:אדמו"רים ישראלים
צבי
קטגוריה:סיגט: אדמו"רים
קטגוריה:קריית אתא: רבנים
קטגוריה:ירושלים: אדמו"רים
קטגוריה:יהודים הקבורים בהר הזיתים: חלקת חב"ד
קטגוריה:ישראלים שנולדו ב-1916
קטגוריה:ישראלים שנפטרו ב-2006
היון צ'אנג

היון צ'אנג (정현k; נולד ב-19 במאי 1996) הוא טניסאי דרום קוריאני.

==ביוגרפיה==
צ'אנג נולד בסוואן והחל לשחק טניס בגיל 6. אביו אף הוא טניסאי לשעבר שהיה למאמן טניס. 

ב-2015 נבחר לשחקן המשתפר בסבב ה-ATP לאחר שזכה בארבעה טורנירי צ'אלנג'ר ופעמיים סיים שני. הוא החמיץ מספר חודשים בעונת 2016 כתוצאה מפציעה בבטנו. ב-2017 העפיל לסיבוב השלישי באליפות צרפת הפתוחה ולסיבוב השני באליפות אוסטרליה הפתוחה ובאליפות ארצות הברית הפתוחה. בנובמבר 2017 זכה בטורניר הדור הבא של סבב ה-ATP לאחר ניצחון בגמר על אנדריי אנדרייביץ' רובלב.

בתחילת 2018 רשם את הישג השיא שלו כשהעפיל לחצי גמר אליפות אוסטרליה הפתוחה בו הפסיד לרוג'ר פדרר. בדרך לחצי הגמר גבר צ'אנג בין השאר על אלכסנדר זברב ונובאק ג'וקוביץ'. בהמשך השנה העפיל לרבע הגמר בטורניר אינדיאן וולס מאסטרס ובטורניר מיאמי מאסטרס, ונכנס לדירוג 20 הטניסאים הטובים בעולם.

צ'אנג חבר בנבחרת גביע דייוויס של דרום קוריאה משנת 2014.

==קישורים חיצוניים==

קטגוריה:ספורטאים דרום קוריאנים
קטגוריה:טניסאים
קטגוריה:קוריאה הדרומית: טניס
קטגוריה:דרום קוריאנים שנולדו ב-1996
הוברטוס, נסיך פרוסיה

הוברטוס, נסיך פרוסיה (בגרמנית: Hubertus Prinz von Preußen; 30 בספטמבר 1909 – 8 באפריל 1950), היה בנו של וילהלם, נסיך הכתר של גרמניה.

==ביוגרפיה==
הוברטוס נולד ב-30 בספטמבר 1909 בפוטסדאם, לוילהלם, נסיך הכתר של גרמניה ולצציליה, דוכסית מקלנבורג-שוורין, בתם של פרידריך פרנץ השלישי, הדוכס הגדול של מקלנבורג-שוורין ואנסטסיה מיכאילובנה, הדוכסית הגדולה של רוסיה.

בשנת 1918 לאחר המהפכה הגרמנית גלה אביו להולנד, אולם הוברטוס נשאר עם אמו ואחיו בפוטסדאם, ולאחר מכן הם עברו לאחוזת המשפחה בשלזיה. בשנת 1934 התגייס הוברטוס לוורמאכט, והצטרף לרגימנט הרגלים ה-8. במהלך מלחמת העולם השנייה הוא נלחם במהלך המערכה בפולין כחלק מהדיוויזיה הממונעת ה-3, אולם בשנת 1940 נהרג אחיו הבכור וילהלם, נסיך פרוסיה במהלך המערכה על צרפת, ובהלוויתו השתתפו כ-50,000 איש, דבר שהבהיר לחברי המפלגה הנאצית שעדיין יש למלוכנים תומכים רבים בגרמניה. בעקבות כך, היטלר הוציא צו שאוסר על נסיכים מבית הוהנצולרן לשרת בצבא, ובעקבות כך עבר הוברטוס שעבר קודם לכן קורס טיס לשרת כקצין תעופה בשלזיה, עד שסולק מהצבא לגמרי בשנת 1943.

לאחר תום המלחמה איבדה משפחתו את כל אחוזות המשפחה ממזרח לאודר, ובעקבות כך עבר הוברטוס לבידינגן, שם הקים יקב אירוח שהיה בניהולו. בשנת 1950 היגר הוברטוס לדרום-מערב אפריקה יחד עם אחיו פרידריך, נסיך פרוסיה, והשתקע במארינטאל, שם היו למשפחתו אחוזות עוד מימי השליטה הגרמנית באזור, ותכנן להקים חוות צאן גדולה. אולם, ב-8 באפריל אותה שנה מת הוברטוס במפתיע בווינדהוק, כתוצאה מדלקת התוספתן, ולאחר הלווייה גדולה בווינדהוק, הוא נקבר בבית הקברות המשפחתי בטירת הוהנצולרן.

==משפחתו==
ב-29 בדצמבר 1941 התחתן הוברטוס עם הברונית מריה פון הומבולדט-דאכרודן, אולם הוא התגרש ממנה בתחילת 1943.

ב-5 ביוני 1943 התחתן הוברטוס בשנית עם מגדלנה, נסיכת רויס-קסטריץ, בתם של היינריך העשרים ושישה, נסיך רויס-קסטריץ והרמינה, נסיכת שנבורג-ואלדנבורג, ממנה נולדו לו שתי בנות:
* אנסטסיה, נסיכת פרוסיה (נולדה ב-1934), התחתנה עם אלויס קונסטנטין, נסיך לוונשטיין-ורטהיים-רוזנברג
* מריה כריסטינה, נסיכת פרוסיה (1947–1966)

==אילן יוחסין==

==קישורים חיצוניים==

קטגוריה:נסיכי פרוסיה
קטגוריה:אנשי הוורמאכט
קטגוריה:גרמנים שנולדו ב-1909
קטגוריה:גרמנים שנפטרו ב-1950
רב גדיאל נער

בספרות האגדה והקבלה, רב גדיאל נער הוא ראש ישיבה בישיבה של מעלה, בהיכל אגוז, שזכה למעמדו בשל מותו על קידוש השם בגיל צעיר. הוא היה ילד יתום בן 7 שלמד תורה במערה בשעת השמד, ובאו אויבים ומצאוהו והרגו אותו, ועלה למרום, שם מינה אותו הקב"ה לראש ישיבה. מן המדרשים המוכרים לנו, לא ברור לאיזו תקופה מיוחס הסיפור.

המקור העיקרי לסיפור הוא בשולחן ערוך האר"י, ואחר כך הובא גם כן בספר "חמדת ימים" וכן הובא בספר "אוצר מדרשים".

== בחייו ובגן עדן ==
רב גדיאל נער נולד לאב צדיק בימי גזרת שמד והתייתם מאביו עוד לפני לידתו ואמו נפטרה בלידתו.

כשהיה בן שבע, בזמן שהסתתר במערה ולמד תורה, באו אויבים ומצאו אותו, הרגו אותו וביתרו את גופתו, ועלתה נשמתו למרום.

על פי המדרש, יש בגן עדן היכל ושמו היכל האגוז, ורב גדיאל נער מונה להיות ראש הישיבה שם, בעקבות צדקותו ומיתתו על קידוש השם, ובנוסף גילה לו הקב"ה סודות בתורה שלא גילה אף אדם לפניו, ולכן כל הצדיקים שבגן העדן רוצים ללמוד ממנו. בשעה שהוא יוצא, אותיות שם המפורש בולטות ונוצצות על ראשו וכל הצדיקים שמחים.

מסופר גם שהוא מצטער על כך שלא נולד לו בן לפני מותו, ויהושע בן יהוצדק הכהן הגדול מנחם אותו ואומר לו: "קום לך, חוורי חוורי הם בניך!"

==רבן יוחנן בן זכאי==
שבעים תעניות התענה רבן יוחנן בן זכאי לראותו, והראו לו בחלום שבעה רקיעים ולסוף כולם ראה אותו ברקיע העליון מזהיר כזוהר הרקיע ושבעים מלאכים סביבותיו וחמישים מפתחות (או שלושה על פי חלק מהמקורות) בידו וכתות של צדיקים לפניו ואותיות שם המפורש יוצאות על ראשו ונגנז מיד ולא ראהו, אמרו לו עד כאן הורשית וזהו כמראה הקשת אשר יהיה בענן כן מראה הנגה סביב הוא מראה דמות כבוד ה'.

==מקור השם גדיאל==
גרשם שלום הביא מפי דב סדן הערה על מקור השם גדיאל: "הרי פירוש שם זה כפשוטו דומה ל-Agnus Dei (שה-האל). אפשר ונתייהד כאן באגדה הקבלית מושג בעל משמעות רבה שנתפתח מפרק נג בספר ישעיה בעולם הנצרות? והרי גם באפוקליפסה על שם יוחנן ה'שה' הוא החותך את הדין על השטן ועל חייליו למעלה ולמטה!" 

== הלכה ==
היה מי שרצה להביא ממעשה זה ראיה לנידון האם קטן צריך למסור נפשו על קידוש השם.

==בפיוט ובספרות==
שמו של רב גדיאל נער מובא בכמה פיוטים ותפילות.

כמו כן, סיפורו של ש"י עגנון, "מעשה רבי גדיאל התינוק" מבוסס על המדרשים בעניין רב גדיאל נער.

==לקריאה נוספת==
* אלחנן שילה, הקבלה ביצירת ש"י עגנון, הוצאת אוניברסיטת בר-אילן, 2011, הפרק "עוד על 'מעשה רבי גדיאל התינוק'", עמ' 196–199. 
* עליזה שנהר, "מוטיבים עממיים ב'מעשה רבי גדיאל התינוק' לש"י עגנון", דפים למחקר בספרות 1, 1984, עמ' 91–115. 

== קישורים חיצוניים ==
* גרשם שלום, [https://agnonhouse.org.il/wp-content/uploads/2017/01/scholem-gadiel.pdf מקורותיו של 'מעשה רבי גדיאל התינוק'], בית עגנון

== ביאורים ==

== הערות שוליים ==

קטגוריה:גן עדן
קטגוריה:דמויות בפולקלור היהודי
קטגוריה:קבלה
קטגוריה:מדרשי אגדה
שלמה זלמן נתנזון

שלמה זלמן נתנזון (11 במאי 1889 – 28 באוגוסט 1963) היה כלכלן בנקאי ופעיל ציבור, ממייסדי לשכת המסחר העברית בחיפה ונשיא לשכת המסחר בחיפה (1928 - 1953), מראשוני בנק לאומי לישראל (בנק אפ"ק) משנת 1904, מנהל בנק אנגלו-פלשתינה בחיפה (1928 - 1954), קונסול כבוד של שוודיה בצפון ארץ ישראל משנת 1937, בעל אות אבירות שוודי (1954). יקיר העיר חיפה (1960).

==קורות חיים==
נתנזון נולד בירושלים בן בכור לנחום צבי נתנזון, ממייסדי בית חינוך עוורים, ואשתו רייזל. למד בתלמוד תורה ובישיבת עץ חיים ובית הספר למל. בשנת 1904 החל לעבוד בבנק אפ"ק בירושלים עם פתיחת הסניף השני של הבנק בארץ בה. בקיץ 1908 התארס עם דינה בתו של שמעון פרידמן מראשי הקהילה היהודית בחיפה, ושנה לאחר מכן הם נישאו.

לאחר מלחמת העולם הראשונה עבר לחיפה. בשנות ה-20 של המאה ה-20 היה סגן מנהל בנק אפ"ק בחיפה. משנת 1928 היה מנהל סניף בנק אפ"ק בחיפה. בשנת 1953 פרש לגמלאות.

בשנת 1921 היה ממייסדי לשכת המסחר העברית בחיפה לצד שמואל פבזנר ומאז היה חבר הוועד של הלשכה במסגרתה קודמו יוזמות אזוריות רבות בהן העדפת בנייתו של נמל חיפה על פני תל אביב ופתיחת הלימודים בטכניון בשנת 1924. מסוף 1927 היה יו"ר (או נשיא) לשכת המסחר ולאחר שיצא לפנסיה היה נשיא כבוד של לשכת המסחר. בשנת 1937 היה יושב ראש הוועד החיפני למען נמל תל אביב כמו כן שימש סגן יושב ראש בית הספר הריאלי.

נתנזון התגורר בבית מס' 20 ברחוב ירושלים ואחר כך עלו לכרמל. הוא שימש כקונסול כבוד של שוודיה בצפון ארץ ישראל משנת 1937 ובסוף 1954 קיבל על שירותו בתפקיד אות אבירות שוודי.

היה פעיל ציבור והשתתף במגביות שונות. בין השאר היה פעיל בגיוס כספים לקרן היסוד ואף היה יו"ר ועדת קרן היסוד בחיפה, ולמגבית ההצלה של שארית הפליטה לאחר השואה. לאחר הקמת מדינת ישראל מונה למועצת הספנות שייעצה לשר התחבורה. בשנת 1960 היה בין 12 מקבלי תואר אזרחות כבוד של העיר חיפה.

ביולי 1963 הוזמן, בתור זקן פקידי בנק לאומי, ביחד עם עוד 141 אנשים שעלו לארץ ישראל לפני 1914 והיו הוותיקים והראשונים בתפקידיהם, למסיבה בבית נשיא המדינה זלמן שזר.

הותיר אחריו את אשתו דינה שהייתה ידועה בפעילות חסד בחיפה, "אם החולים והנזקקים", ושתי בנות. חתנו, עורך הדין ישראל צליוק, הקים את רשת החנויות כלי זמר. בנו הוא המוזיקאי והמנצח יובל צליוק.

== הנצחה ==
באוקטובר 1964 הוסב בחיפה רחוב ראשי על שמו בקטע מדרך יפו הסמוך לבניין בנק לאומי הראשי שבעיר התחתית בכך הפכה כתובתו של הבניין שבו נוסד סניף אפ"ק בחיפה לנתנזון 1.

==קישורים חיצוניים==
* 
* 
* 

==הערות שוליים==

קטגוריה:יקירי חיפה
קטגוריה:בוגרי ישיבת עץ חיים
קטגוריה:בוגרי בית הספר למל
קטגוריה:אנשי היישוב ילידי הארץ
קטגוריה:בנקאים ביישוב
קטגוריה:עובדי בנק לאומי
קטגוריה:קונסולים של כבוד יהודים בתקופת המנדט
קטגוריה:קונסולים של כבוד במדינת ישראל
קטגוריה:אזרחי כבוד של חיפה
קטגוריה:מנהלים ביישוב
קטגוריה:אישים הקבורים בבית הקברות חוף הכרמל
קטגוריה:ישראלים שנולדו ב-1889
קטגוריה:ישראלים שנפטרו ב-1963
מגדלנה, נסיכת רויס-קסטריץ

מגדלנה, נסיכת רויס-קסטריץ (בגרמנית: Magdalene, Prinzessin Reuss zu Köstritz; 20 באוגוסט 1920 – 10 באוקטובר 2009), הייתה כלתו של וילהלם, נסיך הכתר של גרמניה.

==ביוגרפיה==
מגדלנה נולדה ב-20 באוגוסט 1920 בלייפציג, להיינריך העשרים ושישה, נסיך רויס-קסטריץ ולהרמינה, נסיכת שנבורג-ואלדנבורג, בתם של היינריך, נסיך שנבורג-ואלדנבורג ואולגה, נסיכת לוונשטיין-ורטהיים-פרוידנברג. ב-5 ביוני 1943 התחתנה מגדלנה עם הוברטוס, נסיך פרוסיה, בנו של וילהלם, נסיך הכתר של גרמניה, ממנו נולדו לה שתי בנות.

לקראת סוף מלחמת העולם השנייה ברחה המשפחה מפני הצבא האדום והשתקעו בבידינגן, שם הקים בעלה הוברטוס יקב אירוח שהיה בניהולו. בשנת 1950 היגר הוברטוס לדרום-מערב אפריקה יחד עם אחיו פרידריך, נסיך פרוסיה, והשתקע במארינטאל, שם היו למשפחתו אחוזות עוד מימי השליטה הגרמנית באזור, ותכנן להקים חוות צאן גדולה. זמן קצר לאחר מכן היגרו לשם גם מגדלנה והבנות, אולם, ב-8 באפריל אותה שנה מת הוברטוס במפתיע בווינדהוק, כתוצאה מדלקת התוספתן, ובעקבות כך חזרו מגדלנה והבנות לגרמניה.

ב-10 באוקטובר 2009 מתה מגדלנה בבית בתה בטירת לוונשטיין, קליינהויבאך, ובעת מותה היא הייתה הכלה האחרונה של וילהלם, נסיך הכתר של גרמניה שנותרה בחיים.

==משפחתה==
ב-5 ביוני 1943 התחתנה מגדלנה עם הוברטוס, נסיך פרוסיה, ממנו נולדו לה שתי בנות:
* אנסטסיה, נסיכת פרוסיה (נולדה ב-1934), התחתנה עם אלויס קונסטנטין, נסיך לוונשטיין-ורטהיים-רוזנברג
* מריה כריסטינה, נסיכת פרוסיה (1947–1966)

==אילן יוחסין==

==קישורים חיצוניים==
* [http://royalmusingsblogspotcom.blogspot.co.il/2009/10/princess-hubertus-of-prussia-has-died.html הנסיכה הוברטוס מפרוסיה מתה] royalmusin, 7 בינואר 2010

קטגוריה:נסיכות גרמניות
קטגוריה:ילידות 1920
קטגוריה:גרמנים שנולדו ב-1920
קטגוריה:גרמניות שנפטרו ב-2009
קטגוריה:גרמנים שנפטרו ב-2009
יוהנה קאס אף מור

יוהנה קאס אף מור (בדנית: Johanne Kaas af Mur; 12 באוגוסט 1776 - 28 ביולי 1843), הייתה סבתא רבתא של אוגוסטה ויקטוריה, קיסרית גרמניה ומלכת פרוסיה.

==ביוגרפיה==
יוהנה נולדה ב-12 באוגוסט 1776 בקופנהגן, לאדמירל פרדריק כריסטיאן קאס ואדלה סופיה קאס אף שפארה, בתם של אוטו דיטלב קאס וסופיה דורותיאה פון אייקשטדט. יוהנה הייתה נצר של כריסטופר השני, מלך דנמרק. יוהנה חונכה על ידי פטר רייכמן, אשר החדיר בה את רעיוניו של ז'אן-ז'אק רוסו, ואת עקרונות עידן הנאורות, אשר השפיעו עליה כל חייה.

ב-30 בנובמבר 1795 התחתנה יוהנה עם כריסטיאן קונרד, רוזן דנסקאולד-סמסו, ממנו נולדו לה 6 ילדים. בשנת 1823 מת בעלה כריסטיאן קונרד בגיסלפלד, ובנה פרדריק כריסטיאן, רוזן דנסקאולד-סמסו ירש את תאריו. לאחר מותו ניהלה יוהנה את עסקיו במיומנות, והשלימה את מפעל הזכוכית ושתי מפעלי לבנים, שהוא החל בבנייתם. ב-28 ביולי 1843 מתה יוהנה בגיסלפלד, והיא בת 66 שנים.

==משפחתה==
ב-30 בנובמבר 1795 התחתנה יוהנה עם כריסטיאן קונרד, רוזן דנסקאולד-סמסו, ממנו נולדו לה 6 ילדים:
* לואיזה סופיה אף דנסקאולד-סמסו (1796–1867), התחתנה עם כריסטיאן אוגוסט השני, דוכס שלזוויג-הולשטיין-זונדרבורג-אוגוסטנבורג
* פרדריק כריסטיאן, רוזן דנסקאולד-סמסו (1798–1869)
* כריסטיאן קונרד סופוס, רוזן דנסקאולד-סמסו (1804–1894)
* סופוס אף דנסקאולד-סמסו (1806–1894)
* הנרייטה אף דנסקאולד-סמסו (1808–1858), התחתנה עם פרידריך, נסיך שלזוויג-הולשטיין-זונדרבורג-אוגוסטנבורג
* כריסטיאנה אף דנסקאולד-סמסו (1809–1873), התחתנה עם הרוזן גוסטב הולק-וינטרפלד

== אילן יוחסין ==

==קישורים חיצוניים==

* [https://forlag.kristeligt-dagblad.dk/boeger/bedste-grevinde הרוזנת הטובה ביותר] kristeligt-dagblad 23 באוקטובר 2015

קטגוריה:אצולה דנית
קטגוריה:ילידות 1776
קטגוריה:נפטרות ב-1843
גורגונופס

Gorgonops whaitsi
גורגונופס (שם מדעי: Gorgonops; מילולית: "עין גורגונה") הוא סוג של זוחל נכחד מקבוצת התראפסידה שחי בתקופת הפרם לפני 254–260 מיליון שנה. יצור זה היה טורף-על קטלני בתקופתו. יצור זה היה מהגדולים שבתראפסידים והוא התגלה בחפירות מאובנים בדרום אפריקה.

ליצור זה הייתה גולגולת גדולה באורך 22–35 סנטימטרים ואורכו הגיע לאורך 1.5–3.5 מטרים. משקלו הגיע עד 400 קילוגרם. הוא היה טורף בעל ניבים גדולים שאורכם עד 12 סנטימטרים, לסתות חזקות ומבנה גוף המותאם לריצה. היה לו זנב קצר, חזה שרירי ורגליים ארוכות. במראהו הוא דמה לזוחל ענקי, אך היה מאבותיהם של היונקים.

==בתרבות==
הגורגונופס מופיע בסדרה "ללכת עם מפלצות" כיצור שהתפתח מדימטרודון וצד יצורים איטיים בתקופת הפרם, כגון הסקוטוזאורוס והרינסוכוס.

הוא מופיע גם בסדרת הדרמה "בראשית" מהפרק הראשון. (ייתכן שבשני הסדרות היה מדובר על אינוסטרנסביה)

==קישורים חיצוניים==

קטגוריה:גורגונופסיים
קטגוריה:בעלי חיים שחיו בפרם באפריקה
קטגוריה:טקסונים שתוארו בידי ריצ'רד אוון
קטגוריה:מאובני טקסונים שתוארו ב-1876
אימי אוקסון

אימי אוקסון (בשוודית: Jimmie Åkesson; נולד ב-17 במאי 1979) הוא פוליטיקאי שוודי המכהן כראש מפלגת השוודים הדמוקרטים וכחבר הפרלמנט השוודי. אוקסון נחשב כמתנגד להגירה האסלאמית, וכתומך ישראל ואף קרא בשנת 2018 להכיר בירושלים כבירתה של ישראל.

==ביוגרפיה==
אוקסון נולד בכפר במחוז כריסטיאנסטד (כיום חלק ממחוז סקונה) שבדרום שוודיה וגדל בסולבסברג שבמחוז בלקיניה. הוא מכהן כחבר מועצת סולבסברג משנת 1998.

בשנים 2000–2005 כיהן כיושב ראש צעירי מפלגת הימין השוודים הדמוקרטים. במאי 2005 נבחר ליו"ר המפלגה. בבחירות לפרלמנט ב-2010 הוביל את המפלגה לראשונה מעבר לאחוז החסימה עם 5.7% מקולות המצביעים ו-20 מושבים בריקסדאג, כולל אוקסון שנבחר כאחד מנציגי מחוז ינשפין. מסע הבחירות של המפלגה התרכז בהתנגדות להגירה הגוברת של מוסלמים לשוודיה. בבחירות לפרלמנט ב-2014 הגדילה המפלגה את כוחה וזכתה ב-12.86% מהקולות וב-49 מושבים והייתה בכך למפלגה השלישית בגודלה בשוודיה. לאחר הבחירות יצא לחופשת מחלה של מספר חודשים.

בבחירות הכלליות שהתקיימו בספטמבר 2018 הגדילה המפלגה בראשותו את כוחה כשזכתה ב-17.53% מן הקולות. תוצאה שהעניקה לשוודים הדמוקרטים 62 מושבים בפרלמנט. בבחירות הכלליות ספטמבר 2022 הוביל את המפלגה לזכייה ב-20.5% מהקולות שהקנו לה 73 מושבים, בכך הייתה למפלגה השנייה בגודלה בפרלמנט, ולניצחון בלוק הימין בבחירות עם 176 מושבים סך הכל לעומת 173 מושבים לגוש השמאל.

אוקסון חי בזוגיות עם לואיס אריקסון, שהייתה ראשת העיר סולבנבורג, בה הם מתגוררים, ופעילה ותיקה במפלגת השוודים הדמוקרטים, ולהם בן שנולד בשנת 2013.

==קישורים חיצוניים==

* 

* [http://www.riksdagen.se/sv/ledamoter-partier/ledamot/jimmie-akesson_051207517226 אימי אוקסון] באתר הריקסדאג

קטגוריה:פוליטיקאים שוודים
קטגוריה:חברי הריקסדאג
קטגוריה:שוודים שנולדו ב-1979
מסוטליים

מסוטליים (שם מדעי: Mesothelae) היא תת-סדרה של עכבישאים פרימיטיביים בהם יש רק משפחה אחת קיימת - הליפיסטידיים החיים בדרום-מזרח אסיה, ביפן ובסין. כל שאר מיני העכבישים משתייכים לתת-סדרה אופיסתותלה, המפותחת יותר. 

יצורים אלה בעלי שתי ריאות ובעלי שסע בשריונם באזור פטמות הטוויה (spinnerets) שלהם. יצורים אלה בעלי רגליים גדולות ושעירות והם מזכירים מעט טרנטולות אך אינם קרובים אליהם. קצות הגפיים בעלי טבעות צהובות. הם חיים על קרקע היער וטווים קורים על הרצפה במרכז חור שהם יוצרים. כשחרק או יצור אחר נוגע בקורים הם עטים עליו עם מצבטיהם הארסיים וגוררים אותו לחור.

בסרטים שונים רואים עכבישים פרהיסטוריים מהקבוצה בגדלים ענקיים אך אין הוכחות ממאובנים לדבר.

==מיון==
**סוג Palaeothele - נכחד
*משפחה Arthrolycosidae - נכחדה
*משפחה Arthromygalidae - נכחדה
*משפחה Pyritaraneidae - נכחדה
*משפחה ליפיסטידיים (Liphistiidae)
**סוג Ganthela 
**סוג Heptathela
**סוג Liphistius 
**סוג Qiongthela 
**סוג Ryuthela 
**סוג Sinothela 
**סוג Songthela
**סוג Vinathela 
**סוג Cretaceothele - נכחד

== קישורים חיצוניים ==

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1892
קטגוריה:טקסונים שתוארו בידי רג'ינלד אינס פוקוק
סקוטוזאורוס

סקוטוזאורוס צעיר נטרף על ידי [[אינוסטרנסביה גדול]]
סקוטוזאורוס (שם מדעי: Scutosaurus; מילולית "לטאת מגן") הוא סוג זוחל קדום מסדרת הפרוקולופונומורפה. הוא חי בתקופת הפרם, לפני 252–254 מיליון שנה.
== מאפיינים ==
פעם חשבו שיצור זה היה מאבותיהם של הצבים המודרניים. אורכו הגיע ל-2.5 מטרים, הוא הגיע בבגרות לגובה שלושה מטרים והיה בעל גוף כבד ומשוריין. הייתה לו גולגולת עבה ובעלת זיזים באורך 50 סנטימטרים שהייתה חסרת שיניים אך בעלת עצמות לחיים גדולות ובולטות ו"קסדה" מאחורי הראש. ליצור היה צוואר עבה מאוד וגוף בעל לוחיות חזקות שהגנו עליו מטורפים, אך הגבילו מאוד את מהירותו.

הסקוטוזאורוס חי בסוף תקופת הפרם בתקופה חמה מאוד באזור רוסיה של היום. לצידו חיו מגוון זוחלים תראפסידים שונים, ביניהם טורפים גדולים כגון האינוסטרנסביה.

==ראו גם==
*ברדיזאורוס - סוג קרוב.

==קישורים חיצוניים==

קטגוריה:פרוקולופונומורפה
קטגוריה:בעלי חיים שחיו בפרם באסיה
קטגוריה:רוסיה: מאובנים
קטגוריה:מאובני טקסונים שתוארו ב-1930
דמויי זוחלים

דמויי זוחלים (שם מדעי: Reptiliomorpha) היא קבוצה של מיתרניים יבשתיים בעלי ארבע רגליים שהתפתחו מהדו-חיים והיו אבותיהם של הזוחלים המודרניים ומכאן שמם. הם שייכים לקבוצה הפרפליטית לאבירנתודונטיה.

יצורים אלה התפתחו מהדו-חיים המימיים והפכו ליצורים יבשתיים כדי לשגשג ביבשה, והחלו לפתח עור יבש, רגליים חזקות בעלות אצבעות ולסתות מלאות שיניים. חלקם היו טורפים ואחרים צמחוניים. הם הגיעו לממדים של עד 3 מטר.

הם היו קרובים לדו-חיים ונראה שהם חזרו להטיל ביצים רכות קליפה במים, אך הצאצאים התבגרו מהר ופיתחו עור עבה. המאוחרים ביניהם הטילו ביצים על היבשה.

יצורים אלה נכחדו כולם לאחר עידן הפלאוזואיקון למעט בני קבוצת בעלי שפיר עוברי.

==מיון==
****סוג Solenodonsaurus - נכחד
***סדרה Embolomeri - נכחדה. בה האאוגיריניוס
***סדרה Chroniosuchia - נכחדה
***סדרה Gephyrostegida - נכחדה
***סדרה Seymouriamorpha - נכחדה. בה הסיימוריה
***סדרה Diadectomorpha - נכחדה. בה הלימנוסקליס
*בעלי שפיר עוברי (Amniota)
**סינאפסידה (Synapsida)
**זאורופסידה (Sauropsida)

==קישורים חיצוניים==

*
רינסוכוס

רינסוכוס (שם מדעי: Rhinesuchus) הוא סוג נכחד של דו-חיים מסדרת הטמנוספונדילים שנמצא בחפירות בערבות דרום אפריקה מתקופת הפרם. משמעות שמו היא: "אף תנין", ולא כפי שחלק סוברים: "תנין הריין".

== מאפיינים ==
יצור זה היה דו-חיים גדול שדמה והזכיר תנין באורח חייו. אורכו הגיע ל-2 מטרים והוא היה בעל לסת שטוחה דמוית פלטה מלאת שיניים ועיניים מוגבהות. הגוף היה ארוך עם קשקשים כמו של תנינים וגפיים קצרות.

הוא היה טורף מימי שצד בעיקר דגים, אך ייתכן שארב לטרף קטן יותר שבא לשתות. היצור חי כמו דו-חיים ונשם באמצעות עורו ובאמצעות ריאות.

==בתרבות==
היצור מופיע בסדרה ללכת עם מפלצות בפרק השלישי, יחד עם טורפים כמו הגורגונופס.

==קישורים חיצוניים==

קטגוריה:טמנוספונדילים
קטגוריה:בעלי חיים שחיו בפרם באפריקה
דיקטודון

דיקטודון (שם מדעי: Diictodon) הוא סוג של זוחל מקבוצת התראפסידה שחי בסוף תקופת הפרם. מאובניו נמצאו ברחבי אסיה ואפריקה ובעיקר בדרום אפריקה שם זוהו מאובנים רבים שלו. מספר מינים שלו הועברו לסוגים דומים כמו הג'ימוזאוריה.

יצור זה הגיע לאורך 45 סנטימטרים, והיה בעל גוף קטן ומגושם, ראש גדול עם ניבים בולטים איתם הוא התחפר ותלש צמחייה. אורח חייו דמה לחולד מודרני אך הוא היה דמוי-זוחל. יצור זה חי בחבורות קטנות ועלה למעלה לעיתים רחוקות, עקב הטורפים הרבים של תקופתו. אולי הוא חי לצד תראפסידים דומים כמו הכיסטצפאלוס והדיקינודון (Dicynodon).

יצור זה היה מאבותיהם של הקיינודונטיים שמהם התפתחו היונקים האמיתיים. הוא נכחד בסוף תקופת הפרם.

== ראו גם==
*אנדוטיאודון - סוג קרוב.

==קישורים חיצוניים==

קטגוריה:דיצינודונטים
קטגוריה:בעלי חיים שחיו בפרם באפריקה
קטגוריה:סינאפסידים שחיו בפרם
קטגוריה:מאובני טקסונים שתוארו ב-1876
ארסן, נסיך יוגוסלביה

ארסניג'ה "ארסן", נסיך יוגוסלביה (בסרבית: Арсен Карађорђевић; 16 באפריל 1859 – 19 באוקטובר 1938) היה נסיך סרבי מבית קאראג'ורג'ביץ', וקצין בצבא האימפריה הרוסית. בנו של אלכסנדר קאראג'ורג'ביץ', נסיך סרביה נכדו של קאראג'ורג'ה ואביו של פאבלה, נסיך יוגוסלביה.

==ביוגרפיה==
ארסן נולד ב-16 באפריל 1859 לאלכסנדר קאראג'ורג'ביץ', נסיך סרביה ופרסידה ננאדוביץ'. סבו קאראג'ורג'ה היה גיבור המרד נגד האימפריה העות'מאנית שהוביל להכרה בסרביה כנסיכות אוטונומית ונחשב למכונן סרביה המודרנית. אחיו הגדול היה פטר קאראג'ורג'ביץ'. שנה לפני לידתו של ארסן, הודח אביו בידי מילוש אוברנוביץ' והמשפחה גלתה לרומניה. ארסן נולד בטימישוארה, והתחנך בפריז ובסנקט פטרבורג. כמו אחיו הגדול, הוא הצטרף ללגיון הזרים הצרפתי, ובין השנים 1883–1885 לחם במלחמת סין–צרפת. לאחר מכן הוא התגייס לצבא האימפריה הרוסית.

ב-1 במאי 1892 הוא נישא בסנקט פטרבורג לאאורורה פבלובנה דמידובה, בתם של פאבל פבלוביץ' דמידוב, הנסיך השני מסן דונאטו ואלנה פטרובנה טורביצקוי. נולד להם בן אחד, פאבל שלימים היה לעוצר יוגוסלביה. הם התגרשו ב-26 בדצמבר 1896. ב-1905 הוא לחם במלחמת רוסיה–יפן, ובקרב מוקדן פיקד באומץ על יחידות פרשים. על חלקו במהלך הקרב, קודם לדרגת גנרל מיור וקיבל עיטורי גבורה. במאי 1911 הוא הצטרף לארגון הטרור היד השחורה. במהלך הוא הצטרף לצבא סרביה ופיקד על דיוויזיית פרשים. הוא היה פופולרי מדי בסרביה, ואחיו הגדול החל לראות בו איום על שלטונו. לפיכך, הוא ביקש ממנו לחזור לרוסיה. ארסן המאוכזב חזר לרוסיה ומונה למפקד במשמר הקיסרי.

בעקבות מהפכת אוקטובר, הוא הושם במעצר ונשפט בפני בית משפט סובייטי. הוא זוכה, ועזב את רוסיה. הוא התיישב בפריז, והפעם היחידה בה הופיע בסרביה הייתה בהלוויית אחיינו אלכסנדר הראשון, מלך יוגוסלביה שנרצח ב-1934. הוא מת בפריז ב-19 באוקטובר 1938. הוא נחשב לקצין המעוטר ביותר בהיסטוריה הסרבית.

==קישורים חיצוניים==

* [http://www.politikin-zabavnik.co.rs/pz/tekstovi/samura%D1%98u-na-crtu „Двобој у Манџурији: САМУРАЈУ НА ЦРТУ “, Политикин Забавник]
* [http://www.27mart.com/main.php?pages_id=112 Говор кнеза Арсена]
* [http://www.bastabalkana.com/2012/10/plemic-i-general-kozak-i-legionar-megdandzija-i-ratni-heroj-sa-najvise-odlikovanja-knez-arsen-karadjordjevic/ Кнез Арсен Карађорђевић (1859‐1938) ‐ Принц ратова и двобоја]
* [http://www.blic.rs/Kultura/Vesti/531018/Film-o-Arsenu-Karadjordjevicu-neustrasivom-borcu-diplomati Филм о Арсену Карађорђевићу, неустрашивом борцу, дипломати... („Блиц“, 1. фебруар 2015)]
* 

קטגוריה:ממלכת יוגוסלביה
קטגוריה:אצולה סרבית
קטגוריה:גנרלים בצבא האימפריה הרוסית
קטגוריה:מקבלי עיטור גיאורגי הקדוש
קטגוריה:אישים במלחמת רוסיה–יפן
קטגוריה:אנשי צבא רוסים במלחמת העולם הראשונה
קטגוריה:מהגרים לצרפת
קטגוריה:ילידי 1859

קטגוריה:נפטרים ב-1938
ליסטרוזאורוס

ליסטרוזאורוס (שם מדעי: Lystrosaurus; מילולית: "לטאת את חפירה") הוא סוג נכחד של זוחל מקבוצת התראפסידה שחי בסוף תקופת הפרם ותחילת תקופת הטריאס לפני 250–255 מיליון שנה. הוא חי באזור שבעתיד יהפוך לדרום אפריקה, הודו ואנטארקטיקה.

הימצאות מאובנים של ליסטרוזאורוס בכל המקומות האלה היוותה הוכחה גאולוגית רבת עוצמה לכך שלפני 250 מיליון שנה, אנטארקטיקה ואפריקה היו מחוברות עם היבשות הדרומיות האחרות ביבשת-על אחת בשם גונדוונה. גוש היבשה העצום הזה התפצל ליבשות נפרדות ונסחף על פני כדור הארץ, כל יבשת נושאת את החיות והמאובנים שלה. בשנות ה-60 מדעני כדור הארץ רבים האמינו שיבשות יכולות להיסחף. הממצא של ג'יימס קיצ'ינג (Kitching) על הליסטרוזאורוס באנטארקטיקה היווה את אחת ההוכחות לנדידת היבשות, שנחשבת היום עובדה, אבל אז עדיין הייתה שנויה במחלוקת. <ref></ref>

== מאפיינים ==
אורכו של הליסטרוזאורוס הגיע ל-0.5–2.5 מטרים (בהתאם למין), והוא היה יצור יבשתי בעל גפיים חזקות, ראש גדול בעל זוג ניבים מוזרים וישרים ששימשו לעקירת צמחייה מהקרקע. חוץ מניבים אלו היו לו שיניים טוחנות קטנות שעזרו לחתוך את הצמחייה. במבנה שיניו הוא דמה מאוד ליונקים. ליצור היה זנב קצר, צוואר וחזה שריריים ופרצוף קצר עם עיניים קטנות ולסתות קצרות. במראהו הוא הזכיר חזיר.

יצור זה נע בעדרים במשך תקופות הפרם והטריאס הקדום והיה מהנפוצים ביותר שביצורי תקופתו שהתגלו. הוא נע לאורך היבשות הדרומיות בחיפוש אחר צמחים.

הליסטרוזאורוס תואר על ידי החוקר אדוארד דרינקר קופ ב-1870.

== בתרבות ==
*הליסטרוזאורוס נראה בסרט עולם היורה: עולם חדש שם נראה פרט בשוק במלטה שבהמשך משתחרר ותופס את ידו של ריין דלקורט לצד קרנוטאורוס עד שבריוניקס טורף את ריין.
*הליסטרוזאורוס נראה גם בסדרה ללכת עם מפלצות שם נראה עדר המנסה לחצות נהר אך פרטים רבים נטרפים בידי פרוטרוסוכוסים וגם על ידי אוצמברסיה.
*בנוסף הוא מופיע בסדרה פלאווורלד.

== גלריה ==
<gallery mode="packed">
קובץ:Lystrosaurus BW.jpg
קובץ:Lystrosaurus Exhibit Museum of Natural History.JPG
קובץ:Lystrosaurus hedini IMG 4469.jpg
</gallery>

==קישורים חיצוניים==

* 

== הערות שוליים ==

קטגוריה:בעלי חיים שתוארו ב-1870
קטגוריה:טקסונים שתוארו בידי אדוארד דרינקר קופ
קטגוריה:דיצינודונטים
קטגוריה:בעלי חיים שחיו בפרם באפריקה
קטגוריה:בעלי חיים שחיו בפרם באסיה
קטגוריה:בעלי חיים שחיו בטריאס תחתון באפריקה
קטגוריה:בעלי חיים שחיו בטריאס בהודו ובמדגסקר
קטגוריה:זוחלים פרהיסטוריים שחיו באנטארקטיקה
קטגוריה:סינאפסידים שחיו בפרם
קטגוריה:סינאפסידים שחיו במזוזואיקון
קטגוריה:מאובני טקסונים שתוארו ב-1870
אימרה קניג

אימרה קניג (בהונגרית: König Imre; 2 בספטמבר 1901, דיולה, האימפריה האוסטרו-הונגרית (כיום הונגריה) – 9 בספטמבר 1992, סנטה מוניקה) היה שחמטאי ומחבר ספרי שחמט יהודי-הונגרי-יוגסלבי-אמריקאי.

== קריירה ==
במהלך שנות ה-20 של המאה ה-20 הוא השתתף בתחרויות שחמט רבות. בשנת 1921 בצליה הוא סיים במקום השני. בשנת 1921 בווינה הוא סיים במקום השלישי, ב-1925 חלק מקומות 3–4 ובשנת 1926 מקומות 4–5. בשנת 1937 בתחרות בלגרד הוא חלק מקומות 2–4.

בשנת 1938 קניג היגר לאנגליה והמשיך להשתתף בתחרויות שונות. בשנת 1948–1949 בתחרות הסטינגס סיים במקום השני.

בשנת 1951 הוענק לו תואר אמן בינלאומי. בשנת 1953 קוניג היגר לארצות הברית.

בשנת 1958 קוניג פרסם את הספר "Chess from Morphy to Botvinnik: A Century of Chess Evolution" .

== אימרה קניג באולימפיאדת השחמט ==
בשנים 1931–1935 השתתף קוניג ב-2 אולימפיאדות שחמט הראשונה:
{| class="sortable" border="1" cellspacing="0" cellpadding="1" width="65%"
|- bgcolor="#ccfccf" align="center"
| שנה|| לוח || קבוצה|| מד כושר|| נקודות|| תוצאות|| %|| מקום
|-
| 1931|| ||יוגוסלביה|| ||6 מ-8||5+ 2= 1-||75.0|| 4 קבוצתי
|-
| 1935|| ||יוגוסלביה|| ||9 מ-15||5+ 8= 2-||60.0|| 6 קבוצתי, 6 אישי
|}

==קישורים חיצוניים==

== הערות שוליים ==

קטגוריה:שחמטאים יהודים הונגרים
קטגוריה:שחמטאים יהודים יוגוסלבים
קטגוריה:מחברי ספרי שחמט יהודים
קטגוריה:אמנים בין-לאומיים
קטגוריה:מהגרים מבריטניה לארצות הברית
קטגוריה:מהגרים לממלכה המאוחדת
קטגוריה:גיולה (עיר): אישים
קטגוריה:ילידי 1901
קטגוריה:אמריקאים שנולדו ב-1901
קטגוריה:אמריקאים שנפטרו ב-1992
אן קונופני

אן קונופני (נולדה ב-6 בספטמבר 1978) היא שחקנית ישראלית.

==ביוגרפיה==
קונופני נולדה בירושלים, בילדות המוקדמת שיחקה בתפקידים הראשיים בהצגות עליסה בארץ הפלאות, שלגיה וגברת פלפלת. היא למדה מחול קלאסי ומודרני במשך כ-8 שנים. בבגרותה, למדה במגמת תיאטרון בהתיכון לאמנויות ע"ש צ'ארלס א' סמית' בירושלים. את שירותה הצבאי עשתה במדור נפגעים בקצין העיר תל אביב.

היא השתתפה בתחרות "הפנים של שנות התשעים" וב-1996 השתתפה בתחרות מלכת היופי וזכתה בתואר מלכת החן, היא נשלחה לייצג את ישראל בתחרות מיס אינטרנשיונל.

בין עבודותיה כדוגמנית, קמפיין שביצעה ב-2007 לרשת סופר-פארם, ובשנים 2005–2006 שימשה ככתבת שטח בתוכנית "ערב טוב עם גיא פינס".

היא בוגרת הסטודיו למשחק של ניסן נתיב וכשחקנית הופיעה בסדרות "אולי הפעם" ו"רמזור" בתפקיד מירב, סטודנטית למשחק היוצאת עם חפר.

היא השתתפה בהצגות "אני עם אשתי גמרתי" בבימויו של חנוך רעים, "שלושה בחצי דירה" בבימוי אורן דולפין ו"רק חול וחול" בבימוי אבי מלכה (במסגרת פסטיבל תיאטרון קצר בצוותא 2006). במסגרת "תיאטרונוער", השתתפה בהצגות: "החורשה", "אהבה עיוורת" ו"יצאת פראייר". קונופני שיחקה גם בהצגה "ילדה אחת הלכה לבדה", במסגרת העמותה לקידום התיאטרון.

בשנת 2012, הופיעה בקליפ "יש לך" של שלומי שבת.

כמדבבת היא השתתפה בדיבוב הסרטים "ברבי: יחידת הריגול" ו"צבי הנינג'ה: יוצאים מהצללים".

בשנת 2020 כיכבה בסרט בגידה בתפקיד ראשי לצד אקי אבני בבימויו של דורון ערן.

בשנת 2024 גילמה את עופרה תמרי בסדרת הנוער מתוקים, לצד קובי מימון בתפקיד הבעל מיקי תמרי.

==קישורים חיצוניים==
* 
* [https://yitzug1.co.il/artists/אן-קונופני/ אן קונופני] באתר ייצוג 1
* 
* 	

קטגוריה:שחקניות ישראליות
קטגוריה:מדבבות ישראליות
קטגוריה:בוגרות התיכון לאמנויות ע"ש צ'ארלס א' סמית'
קטגוריה:בוגרי התיכון לאמנויות ע"ש צ'ארלס א' סמית'
קטגוריה:בוגרות הסטודיו למשחק ניסן נתיב
קטגוריה:בוגרי הסטודיו למשחק ניסן נתיב
קטגוריה:משתתפות בתחרות מלכת היופי (ישראל)
קטגוריה:משתתפות בתחרות הפנים של שנות התשעים
קטגוריה:משתתפות בתחרות מיס אינטרנשיונל
קטגוריה:שחקנים ישראלים
קטגוריה:מדבבים ישראלים
קטגוריה:ישראליות שנולדו ב-1978
קטגוריה:ישראלים שנולדו ב-1978
אוצמברסיה

אוצמברסיה עם טרפו
אוצמברסיה (שם מדעי: Euchambersia) הוא סוג של זוחל נכחד מקבוצת התראפסידה שהיה קרוב ליונקים המודרניים. הוא חי בסוף תקופת הפרם לפני 255–256 מיליון שנה. סוג זה כולל מין אחד - Euchambersia mirabilis.

יצור זה נמצא באפריקה הדרומית בעצמות גולגולת שאורכה היה 116 מילימטרים אך פרטים אחרים היו עם גולגולת באורך 80 מילימטרים. אורך היצור הגיע למטר אחד. הוא היה יצור שרירי עם עצמות כתפיים חזקות, ראש גדול בעל ניבי חרב ושיניים חותכות. החוקרים מתלבטים האם היו לו שיני ארס בדומה לנחשים, מאחר שהכילו מזרקים חלולים.

יצור זה חי בתקופת הפרם, ואולי היה פעיל בלילות. הוא ניזון מזוחלים שונים, בעיקר מתראפסידים אחרים אותם הוא נשך וחיכה שימותו מהארס.

==בתרבות==
היצור מופיע בסדרה ללכת עם מפלצות בפרק האחרון כיצור שתוקף עדר של ליסטרוזאורוסים נודדים, אך החוקרים משערים שהיצור חי רק עד סוף תקופת הפרם כשהפרק חל בתקופת הטריאס.

==קישורים חיצוניים==

קטגוריה:תרוצפליה
קטגוריה:בעלי חיים שחיו בפרם באפריקה
קטגוריה:סינאפסידים שחיו בפרם
קטגוריה:מאובני טקסונים שתוארו ב-1931
פרוטרוסוכוס

גולגולת של פרוטרוסוכוסי
פרוטרוסוכוס (שם מדעי: Proterosuchus; מילולית: "תנין קדום") הוא סוג של זוחל גדול דמוי-תנין ממשפחת הפרוטרוסוכיים שהיה דומה לארכוזאור קדום. 

== מאפיינים ==
זוחל זה חי בתקופה טריאס תחתון מלפני 252-250 מיליון שנה. מאובניו התגלו בדרום אפריקה ובסין.

זוחל זה היה אוכל בשר באורך 3 מטרים והוא חי בדומה לתנינים המודרניים בביצות ונהרות. היה לו לסת עליונה מוזרה שהתעקלה כלפי מעלה אך לקראת הקצה פנתה כלפי מטה, בדומה לאף נשרי. היו ליצור זה שיניים חדות וחרוטיות. כמו כן היה לו צוואר עבה, רגליים חזקות המתאימות לתנועה יבשתית וזנב ארוך דמוי-שוט. משערים שמבנה הלסתות מנע מטרף לברוח מהם.

היצור חי בביצות בדרום אפריקה וסין וטרף יצורים שהתקרבו למים כמו תראפסידים קדומים כמו הליסטרוזאורוס שנע בעדרים, אז הוא הסתער אליהם ממארב והשתמש בחבריו כדי לקרוע לגזרים את הטרף. הוא אכל באופן נדיר יותר דגים.

== בתרבות ==
קבוצת פרוטרוסוכוסים מוצגים בסדרה ללכת עם מפלצות, כאשר הם אורבים באגם לעדר ליסטרוזאורוסים שחוצים אותו, וצדים אותם בהמוניהם.

==קישורים חיצוניים==

קטגוריה:בעלי חיים שתוארו ב-1903
קטגוריה:טקסונים שתוארו בידי רוברט ברום
קטגוריה:דמויי ארכוזאורים פרהיסטוריים
קטגוריה:בעלי חיים שחיו בטריאס תחתון באפריקה
קטגוריה:דרום אפריקה: מאובנים
קטגוריה:סין: מאובנים
קטגוריה:מאובני טקסונים שתוארו ב-1903
אאופרקריה

אאופרקריה (שם מדעי: Euparkeria) הוא סוג של זוחל קדום שהיה קרוב לקבוצת הארכוזאוריה וייתכן שהיה מאבותיהם של הדינוזאורים. הוא חי באמצע תקופת הטריאס באפריקה הדרומית. המשמעות של שמו הוא: "החיה הטובה של פארקר", על שם החוקר האנגלי ויליאם קיצ'ן פארקר .

== מאפיינים ==
ליצור זה היו מספר מאפיינים שדמו לדינוזאורים, אך הוא קדם להם. היצור הגיע לאורך של 55 סנטימטרים. היצור נע על רגליו האחוריות לעיתים, אך הם לא נועדו לריצה ודמו יותר לזוחלים מודרניים שרצים עם גפיים לצדדים. מבנה לסתותיו דמה ללסתות הדינוזאורים התרופודים. על פי מבנה עצמות העין, ליצור הייתה יכולת לראות בחשכה, וייתכן והוא היה יצור לילי, מה שהגיוני באזור הקארו שבטריאס היה דרומי בהרבה ממקומו כיום, והיו בו תקופות ממושכות של אפלה.

יצור קטן זה היה אוכל חרקים מיומן שקיפץ כדי לתפוס טרף מעופף. הוא עצמו הסתכן מפגיעת טורפים ולכן נע במהירות רבה.

== בתרבות ==
*אאופרקריה מופיע בסדרה ללכת עם מפלצות שם נראה פרט אחד שכמעט נטרף על ידי פרוטרוסוכוס.
*בנוסף הוא מופיע בסדרה פלאווורלד.

==קישורים חיצוניים==

* 

קטגוריה:דמויי ארכוזאורים פרהיסטוריים
קטגוריה:בעלי חיים שחיו בטריאס תיכון באפריקה
קטגוריה:דרום אפריקה: מאובנים
קטגוריה:מאובני טקסונים שתוארו ב-1913
טרינקסודון

טרינקסודון (שם מדעי: Thrinaxodon) הוא סוג של זוחל נכחד מקבוצת התראפסידה שחי בראשית תקופת הטריאס לפני 247–251 מיליון שנה באנטארקטיקה ודרום אפריקה. הוא שרד בתקופה שלאחר הכחדת פרם-טריאס, אולי בגלל מאורותיו שהצילו אותו.

== מאפיינים ==
זה היה יצור באורך 50 סנטימטרים ששקל בערך 3 קילוגרם ודמה בהתנהגותו לשועל. הוא היה יצור מכוסה פרווה מקבוצת הקיינודונטיים שמהם התפתחו היונקים המודרניים. ליצור זה היו לסתות קטנות בעלות שיניים מורכבות והוא היה טורף של לטאות, תראפסידים קטנים ויצורים קטנים נוספים.

היצור חי במאורות עם בת זוגו, שהטילה ביצים והצעירים שבקעו ינקו חלב מאמם. ואולם היצור לא יכול היה לשמור על חום גופו כמו יונק וגופו נע לצדדים ולא ישר כמו רוב היונקים.

יצורים אלה היו מאחרוני קבוצתם בתקופת הטריאס שלפני עליית הדינוזאורים והם נכחדו לאחר המאבק על השליטה איתם.

== בתרבות ==
יצור זה הופיע בסדרות פלאווורלד וללכת עם דינוזאורים.

==קישורים חיצוניים==

* 

קטגוריה:בעלי חיים שתוארו ב-1894
קטגוריה:קיינודונטיים
קטגוריה:בעלי חיים שחיו בטריאס תחתון באפריקה
קטגוריה:זוחלים פרהיסטוריים שחיו באנטארקטיקה
קטגוריה:דרום אפריקה: מאובנים
קטגוריה:סינאפסידים שחיו במזוזואיקון
קטגוריה:טקסונים שתוארו בידי הארי סיילי
קטגוריה:מאובני טקסונים שתוארו ב-1894
RTL 8

RTL 8 הוא ערוץ הטלוויזיה הרביעי של קבוצת RTL בהולנד מאז החל בשידוריו ב-18 באוגוסט 2007, כאשר החליף את Tien או בשמה הנפוץ יותר Talpa. קהל היעד העיקרי של הערוץ הוא נשים ועקב כך הוא משדר אופרות סבון, תוכניות אירוח, סרטים ושידורים חוזרים מהערוצים האחרים של RTL. בשעות הבוקר המאוחרות ובשעות אחר הצוהריים המאוחרות, ערוץ הילדים של קבוצת RTL, ערוץ RTL Telekids משדר בערוץ.

יחד עם כל הערוצים האחרים של RTL, גם ערוץ RTL 8 משודר מלוקסמבורג עם רישיון שידורים של המדינה. זאת בשל העובדה כי ערוצים בעלי רישיון שידורים מלוקסמבורג נהנים מתנאים מקלים יותר לעומת ערוצים מקבילים המשודרים מהולנד, כיוון שללוקסמבורג אין רשות המסדירה את השידורים ממנה.

== היסטוריה ==
הערוץ התחיל לשדר תחת השם Talpa, ומאוחר יותר שינה את שמו ל-Tien, לאחר שהושק על ידי איש הטלוויזיה ההולנדי ג'ון דה-מול (ממציא פורמט "האח הגדול" ו"The Voice"). בשנת 2007 כל נכסי המדיה של דה-מול מוזגו יחד עם קבוצת RTL הולנד. בתמורה לכך קיבל דה-מול נתח של 26.3% מהקבוצה.

ב-18 באוגוסט 2007 ערוץ Tien חדל מלהתקיים ו-RTL 8 השתלט על הערוץ.

ב-15 באוקטובר 2009 החלה קבוצת RTL הולנד בשידורי ניסיון של ערוצים RTL 7 ו-RTL 8 בהפרדה גבוהה.

== תוכניות ==
* אליאנס באמריקה
* אלי מקביל
* בסיבובי העולם
* אנשים יפים
* כמעט אנושיים
* בוסטון ליגל
* אחים ואחיות
* קולומבו
* קוגר טאון

== טלטקסט ==
בעבר הציע ערוץ RTL 8 שירות טלטקסט, שירות אשר נעצרה פעילותו ב-1 באפריל 2017. עם זאת דפים 888/889 עדיין זמינים.

== גלריה ==
<gallery widths="170" heights="170" perrow="5">
קובץ:RTL8.svg|סמליל הערוץ בין 2007-2012
קובץ:RTL8 logo 2012.png|סמליל הערוץ מאז 2012
</gallery>

== קישורים חיצוניים ==

* 

== הערות שוליים ==

קטגוריה:ערוצי טלוויזיה
קטגוריה:ערוצי טלוויזיה הולנדיים
קטגוריה:נשים בטלוויזיה
גורגונופסיים

[[ליקנופס עם טרף במעלה עץ]]
Sauroctonus
גורגונופסיים (שם מדעי: Gorgonopsidae) היא משפחה נכחדת של זוחלים מקבוצת התראפסידה שחיו בתקופת הפרם מלפני 270.6-252 מיליון שנה.

יצורים אלה היו טורפי העל של תקופתם והם הגיעו לממדים גדולים. הראשונים מביניהם הגיעו לגודל של כלב אך הגדול ביותר היה האינוסטרנסביה (Inostrancevia) שהגיע לגודל של קרנף. לבני המשפחה היו ניבים גדולים ולסת גדולה מלאה שיניים חדות. היה להם חזה שרירי והם יכלו לרוץ ולקפוץ במהירות. ייתכן שהייתה להם פרווה גסה בדומה ליונקים, קרוביהם הרחוקים וייתכן שהיה שילוב של פרווה, זיפים ואפילו קשקשים. כמו רוב התראפסידים הם היו יצורי יבשה.

כל המינים נכחדו בהכחדת פרם-טריאס.

==מיון==
**סוג Aelurognathus
**סוג Aelurosaurus
**סוג Aloposaurus
**סוג Arctognathus
**סוג ארקטופס (Arctops)
**סוג Broomisaurus
**סוג Cephalicustriodus
**סוג Cerdorhinus
**סוג Clelandina
**סוג Cyonosaurus
**סוג דינוגורגון (Dinogorgon)
**סוג Eoarctops
**סוג Galesuchus
**סוג Kamagorgon
**סוג Leontocephalus
**סוג ליקנופס (Lycaenops)
**סוג Njalila
**סוג Paragalerhinus
**סוג Scylacognathus
**סוג Suchogorgon
**סוג Viatkogorgon
*תת-משפחה Gorgonopsinae
**סוג גורגונופס (Gorgonops)
**סוג Sauroctonus
**סוג Scylacops
*תת-משפחה Inostranceviinae
**סוג אינוסטרנסביה (Inostrancevia)
**סוג Pravoslavlevia
*תת-משפחה Rubidgeinae
**סוג Broomicephalus
**סוג Leogorgon
**סוג לאונטוזאורוס (Leontosaurus)
**סוג Prorubidgea
**סוג רובידגיה (Rubidgea)
**סוג Smilesaurus
**סוג סיקוזאורוס (Sycosaurus)

==קישורים חיצוניים==

קטגוריה:בעלי חיים שתוארו ב-1895
*
קטגוריה:טקסונים שתוארו בידי הארי סיילי
קטגוריה:מאובני טקסונים שתוארו ב-1890
אינוסטרנסביה

אינוסטרנסביה (שם מדעי: Inostrancevia) הוא סוג של זוחל גדול מקבוצת התראפסידה שחי בתקופת הפרם לפני 254–260 מיליון שנה. מאובניו נמצאו בצפון רוסיה ומהם נמצאו גולגולת ושני שלדים כמעט מושלמים. הוא קיבל את שמו משם החוקר הרוסי אלכסנדר אינוסטרנצב (Aleksandr Inostrantsev).

== מאפיינים ==
זה היה הגדול שבבני משפחת הגורגונופסיים. הוא הגיע לאורך 3.5 מטר ואורך הגולגולת הגיע ל-60 ס"מ. היצור שקל מעל 600 ק"ג. היו לו ניבים בולטים באורך 15 ס"מ, לסתות ארוכות וכבדות, צוואר שרירי ושרירי כתפיים חזקים. הוא יכל לנוע מהר בעזרת רגליו הארוכות אך היה לו זנב קצר.

יצור זה היה טורף על בתקופת הפרם והוא טרף כל יצור קטן ממנו. לידו נמצאו מאובנים של היצור דמוי הצב סקוטוזאורוס שכנראה למרות גופו החסון היה טרף נפוץ שלו.

== בתרבות ==
זוחל זה הופיע במשחק Jurassic World: Alive.

== גלריה ==
<gallery>
קובץ:Inostranc lati2DB.jpg|איור של שני אינוסטרנסבים בציד של סקוטוזאורוס

קובץ:Inostrancevia 4DB.jpg|איור של שני אינוסטרנסביה טורף צעיר סקוטוזאורוס
קובץ:Inostrancevia reconstruction.jpg|בהשוואה לאדם
</gallery>

==קישורים חיצוניים==

קטגוריה:גורגונופסיים
קטגוריה:בעלי חיים שחיו בפרם באסיה
קטגוריה:רוסיה: מאובנים
קטגוריה:מאובני טקסונים שתוארו ב-1922
מצוקה

מצוקה היא מונח מתחום הפסיכולוגיה אשר מתאר מצב בו יצורים חיים נתונים במחסור, בסבל הגורם לדחק - מצב לחץ. בני אדם נתונים למצוקה במצבי חיים שונים. למשל, במצבים מסכני חיים כמו מלחמה, אלימות, רעב, תחושת איבוד במרחב. המצוקה כוללת הן מצוקה חומרית והן מצוקה חברתית, והיא יכולה להתקיים בתחומי חיים רבים. קיימת הבחנה בין סוגים שונים של מצוקה, שנקבעה לפי מספר מדדים מקובלים: עומק המצוקה, תפיסת המצוקה ומורכבות המצוקה. מצוקה יכולה להתבטא בתופעות שונות,כגון אינטראקציה חברתית לא הולמת (למשל, תוקפנות, פסיביות או נסיגה). מצוקה היא היפוכה של "יוסטרס", מתח חיובי שמניע אנשים.

== עומק המצוקה ==
ניתן לסווג מצוקה על רצף של חומרת או עומק המצוקה. להלן הרצף:
* מצוקה מוחלטת – מצב של חוסר קיומי ממשי והיעדר מינימום לקיום.
* מצוקה נורמטיבית – מצב של חוסר ביחס לנורמה הקיימת.
* מצוקה יחסית – מצב של חוסר משאבים ביחס לרוב החברה (מוגדר בהתאם למצב של קבוצות אחרות בחברה).

== תפיסת המצוקה ==
סיווג המצוקה לפי תפיסתה מתחלק לשני סוגים:
* מצוקה אובייקטיבית – מוגדרת ומאופיינת על ידי אנשי מקצוע ומומחים, או נקבעת בידי החברה והיא ניתנת לאפיון ומדידה.
* מצוקה סובייקטיבית – מצוקה שבני אדם מבטאים או מרגישים אותה. מבוססת על רגשות, תחושות ודעות של בני האדם או של קבוצות.

== מורכבות המצוקה ==
קיימות שתי התייחסויות למורכבות המצוקה:
* מצוקה חד־ממדית - חוסר סיפוק של צרכים בתחום או מימד אחד. למשל מצב של מצוקה חינוכית או בריאותית אצל ילדים, שאינה מלווה במצוקה כלכלית או רגשית.
* מצוקה רב ממדית – מצוקה הקושרת ביחד מצוקה חומרית וחברתית (יכולה לכלול את תחומי החינוך, הבריאות, השיכון ועוד).

== מצוקה אצל ילדים ==
בשונה ממבוגרים, ילדים בגיל הרך מתקשים לבטא את מצוקותיהם באופן מילולי. לא תמיד הם יודעים לפענח סיטואציות, וחסר להם ניסיון חיים שמאפשר קבלת החלטות ונקיטת פעולות העוזרות להיחלץ ממצוקה. כאשר המבוגרים נמצאים במצוקה, היא לעיתים אינה מאפשרת להם להיות זמינים לצורכי הילדים כדי להרגיעם ולטפל בהם. ישנה חשיבות רבה לאיתור ילדים המסמנים על מצוקה או על קושי במצבי לחץ, על מנת לעזור ולתכנן התערבויות שיבטיחו טיפול וחזרה לאיזון. בכל מצב שבו ילד מסוים נראה במצוקה והתנהגותו נראית בלתי שגרתית, חשוב שהצוות החינוכי יתערב, ינסה לפענח או לאתר את מקורות מצוקתו, ולחפש דרכים לעזור לו.

==== איך נראים סימני המצוקה? ====

* מצבי רוח משתנים
* בכי חוזר ונשנה
* התפרצויות זעם או הסתגרות
* הפרעות סביב שינה ואכילה
* אמירות שמבטאות חוסר תקווה
* והכי חשוב: התנהגות שאינה שגרתית לאורך זמן ובתדירות גבוהה

חוקרים בתחומי מצוקה ומצבי לחץ מדגישים את הצורך בהתערבות טיפולית לשם הקטנת נזקים צפויים מן המצוקה. ההתערבות צריכה להיעשות תוך התאמה לגיל הילד, להבנתו וצרכיו המשתנים. בגיל הרך, ההתערבות צריכה לכלול את המבוגרים המשמעותיים בסביבת הילד.

==קישורים חיצוניים==
* 

==הערות שוליים==

קטגוריה:רגשות
תרזה, נסיכת נסאו-ויילבורג

תרזה, נסיכת נסאו-ויילבורג (בגרמנית: Therese von Nassau-Weilburg; 17 באפריל 1815 - 8 בדצמבר 1871), הייתה סבתו של ניקולאי ניקולאייביץ', הנסיך הגדול של רוסיה, והיא אם קדמונית של ניקולאי רומנוביץ' רומנוב, אחד מהטוענים לראשות שושלת המלוכה של בית רומנוב ולכתר הצאר הרוסי.

==ביוגרפיה==
תרזה נולדה בביטריך ב-17 באפריל 1815, לוילהלם, דוכס נסאו ולואיזה, נסיכת סקסוניה-הילדבורגהאוזן, בתם של פרידריך, דוכס סקסוניה-אלטנבורג ושרלוטה גאורגינה, דוכסית מקלנבורג-שטרליץ. בשנת 1839 מת אביה וילהלם, דוכס נסאו, ואחיה אדולף, דוכס נסאו עלה לשלטון במקומו. בשנת 1848 פרץ ברחבי הדוכסות מרד כחלק ממהפכות אביב העמים, ואחיה ואמה דיכאו אותו.

ב-23 באפריל 1837 התחתנה תרזה עם פטר, דוכס אולדנבורג, ממנו נולדו לה 8 ילדים. ב-8 בדצמבר 1871 מתה תרזה בפראג, והיא בת 56 שנים.

==משפחתה==
ב-23 באפריל 1837 התחתנה תרזה עם פטר, דוכס אולדנבורג, ממנו נולדו לה 8 ילדים:
* אלכסנדרה פטרובנה, דוכסית אולדנבורג (1838–1900), התחתנה עם ניקולאי ניקולאייביץ', הנסיך הגדול של רוסיה
* ניקולאס פטרוביץ', דוכס אולדנבורג (1840–1886), התחתן עם מריה בולאצל
* ססיליה פטרובנה, דוכסית אולדנבורג (1842–1843)
* אלכסנדר פטרוביץ', דוכס אולדנבורג (1844–1932), התחתן עם אוגניה מקסימיליאנובנה, נסיכת לוכטנברג
* קתרינה פטרובנה, דוכסית אולדנבורג (1846–1866)
* גאורג פטרוביץ', דוכס אולדנבורג (1848–1871)
* קונסטנטין פטרוביץ', דוכס אולדנבורג (1850–1906), התחתן עם אגריפינה יאפרידזה, רוזנת פון צרנקאו
* תרזה פטרובנה, דוכסית אולדנבורג (1852–1883), התחתנה עם גאורג מקסימיליאנוביץ', דוכס לויכטנברג השישי

== אילן יוחסין ==

==קישורים חיצוניים==

* 

קטגוריה:נסיכות גרמניות
קטגוריה:ילידות 1815
קטגוריה:נפטרות ב-1871